als_Latn dik_Latn sag_Latn
Asport- Ndërkohë që në Londër skuadra kombëtare braziliane kërkon të fitojë për herë të parë medaljen e artë olimpike dhe po zhvillon prova gjenerale për Botërorin që do të zhvillojnë në shtëpi në vitin 2014, Thiago Silva, i intervistuar nga ‘Gazzeta dello Sport’, është kthyer të flasë për cështjen e shumë diskutuar të shitjes së tij nga Milani te Paris Saint Germain në këtë merkato verore: “ Kisha thënë qartësisht për të gjithë se unë dëshiroja të qëndrroja deri në fund të kontratës time në vitin 2016, sepse ka pasur një tratativë të gjatë ndërmjet Leonardos dhe Galianit, por tifozët kanë bërë atë lëvizje, dhe presidenti Berluskoni nuk ka dashur të më shesë, gjë për të cilën unë isha shumë i lumtur”.
Dukej se gjithcka kishte përfunduar në mënyrë positive për të pas negociatave me skuadrën parisiene, por ndërkohë gjërat kanë ndryshuar përsëri dhe shumë shpejt: “ Leonardo më ka telefonuar për të më thënë se ishte rihapur tratativa, që më dëshironte në skuadrën e tij dhe unë jam ndjerë disi konfuz në atë moment- vazhdon shpjegimin e tij mbrojtësi brazilian, që luan në Lojrat Olimpike Londër 2012 si lojtar jashtë kuote-, kapitenit Ambrosini i kam thënë që akoma nuk dija asgjë, por kisha kuptuar menjëherë që Milani kishte vështirësi ekonomike dhe që do të kishte qënë shumë e vështirë që unë të qëndrroja. Nëse nuk do të kishte eksistuar ky problem unë do të isha përsëri aty, sepse nuk jam një mercenary dhe Milani ishte shtëpia ime, por ata kanë kryer një marrëveshje të madhe, sepse më kanë blerë për 10 milionë euro dhe më kanë shitur për 42 milionë euro”. Thiago Silva duke vazhduar të flasë është shprehur se nuk mendon ashtu si suedesi Zlatan Ibraimovic, që sëbashku me të është transferuar nga Milani te PSG për një shumë prej 65 milionë eurosh, që me largimin e tyre kampionati italian është dobësuar ndjeshëm: “ Seria A mbetet gjithsesi një produkt me një sukses të madh që apasionon të gjithë botën, edhe se Milani është disi më i varfër në këtë moment, sepse do të mungojnë shumë senator si Gatuso, Inzagi dhe Sedorf. Klubi ka humbur shumë- pranon ish lojtari Fluminense- dhe skuadra duhet të riformatohet, por Masimiliano Alegri është një trajner inteligjent dhe i aftë, do të dijë shumë të rimendojë për shumë situata të reja që janë krijuar”.
Viti zerro do të rifillojë nga Pato që pas shumë dëmtimeve që ka pësuar sulmuesi braziliani tani është në formë dhe për këtë Thiago Silva ndihet shumë i qartë: “ Aleksandre mund të jetë udhëheqësi i Milanit të ri, sepse e shikoj këtu në Londër me shumë besim dhe dëshirë për të treguar sesa vlen me të vërtetë. Me ne në grumbullim ka punuar shumë mirë dhe tashmë fizikisht është në formë. Ka shënuar një gol kundër Bjellrusisë me një lëvizje prej kampioni dhe ka shënuar në momentin më të vështirë për ne”. Thiago Silva nga ana e tij do të bashkohet me shokët e rinj të skuadrës te PSG vetëm pas përfundimit të Olimpiadës: “ Rifilloj me shpirtin e aventurës së re, shpresojmë që të jetë positive. Më kanë folur të gjithë mirë për Karlo Ancelotin dhe me të dhe Ibramovic më duket sikur kam një pjesë te Milanit brenda meje. Për të shkuar sa më përpara të jetë e mundur në Champions Ligë, do doja të luanim me ish shokët e mi dhe mbase ti mundnim…”.
Ndërkohë tani Milani është duke punuar për të gjetur pasardhësin e Thiago Silvas. Emrat që qarkullojnë janë ato që kanë qënë gjithmonë: Mapou Yanga-Mbiva, kapiteni njëzetetre vjecar i Montepelier, Nikolas N’Kolou i datëlindjes 1990, që luan si qëndërmbrojtës te Olimpik Marseja, dhe Mamado Sakho ( mbrojtësi PSG që është i pakënaqur për shkak të konkurrencës me Thiago Silvan dhe Aleks): për të parin tratativa ka filluar, por Galiani nuk ka ndërmend të ofrojë më shumë se 7 milionë euro, pa dashur të dorëzohet përballë kërkesave të mëdha të presidentit të Montepelier, Luis Nikolin, që ka kërkuar 18 milionë. N’Kolou dhe Sakho janë alternativat e tjera reservë për ti bashkuar me Boneran, Yepes, Mekses dhe Acerbi që do të kenë detyrën e vështirë për të bërë të harrohen shpejt Nesta dhe Thiago Silva.
You must be logged in to post a comment Login
als_Latn als_Latn als_Latn als_Latn eng_Latn